Priekšlikums Padomes regula ar ko groza Regulu (EEK) Nr. 2075/92 par jēltabakas tirgus kopīgo organizāciju /* COM/2005/0235 galīgā redakcija - CNS 2005/0010 */





[pic] | EIROPAS KOPIENU KOMISIJA | Briselē, 03.06.2005 COM(2005)235 galīgā redakcija 2005/0105(CNS) Priekšlikums PADOMES REGULA ar ko groza Regulu (EEK) Nr. 2075/92 par jēltabakas tirgus kopīgo organizāciju (iesniegusi Komisija) PASKAIDROJUMA RAKSTS Padomes Regula (EEK) Nr. 2075/92 par jēltabakas tirgus kopīgo organizāciju (TKO) paredz piemaksu un ražošanas ierobežojumu sistēmu, izklāstot to, attiecīgi, I un II sadaļā. Maksimālā vispārējā garantijas sliekšņa ietvaros, kas noteikts lapu jēltabakai par katru ražu Kopienā, Padome paredz garantijas sliekšņus katrai šķirņu grupai par trim secīgām ražām, un tālāk katrai šķirņu grupai atvēlēto apjomu sadala ražotāju dalībvalstu starpā. Padome nosaka arī piemaksas pa šķirņu grupām. Piemaksas piešķir par ražoto un pirmajam pārstrādātājam pēc līguma piegādāto jēltabaku attiecīgās šķirņu grupas valsts garantijas sliekšņa ietvaros. Šī atbalsta shēma darbojas līdz 2005. gada ražai. Atbilstoši KLP otrajai reformu paketei, kas pieņemta 2004. gada aprīlī, piemaksu un ražošanas ierobežojumu sistēmas darbība ir jāpārtrauc un jāievieš jauna atbalsta shēma: 152. pants Padomes Regulā (EK) Nr. 1782/2003, ar ko izveido kopīgus tiešā atbalsta shēmu noteikumus saskaņā ar kopējo lauksaimniecības politiku, un izveido dažas atbalsta shēmas lauksaimniekiem, nosaka, ka no 2005. gada 1. janvāra tiek svītrota Regulas (EEK) Nr. 2075/92 I un II sadaļa. Tomēr šo sadaļu noteikumi joprojām tiks piemēroti tiešo maksājumu pieteikumiem attiecībā uz 2005. gada ražu. Tādēļ, ka atceļ piemaksu un ražošanas ierobežojumu sistēmu, bet dažu pantu un pielikuma saturu pārceļ uz paredzamajiem sīki izstrādātajiem noteikumiem jēltabakai, vairāki Regulas (EEK) Nr. 2075/92 panti un pielikums zaudē spēku, un juridiskās skaidrības un pārredzamības labad tie ir jāsvītro. Konkrēti, vairs nav jāuztur spēkā kvotas atpirkšanas programmas noteikumi attiecībā uz 2005. gada ražu. Tāpēc Regula (EEK) Nr. 2075/92 ir attiecīgi jāgroza. No 2010. gada visiem elementiem, kuri veido jēltabakas tirgus kopīgo organizāciju, vajadzētu būt inkorporētiem vienkāršotā TKO. 2005/0105(CNS) Priekšlikums PADOMES REGULA ar ko groza Regulu (EEK) Nr. 2075/92 par jēltabakas tirgus kopīgo organizāciju EIROPAS SAVIENĪBAS PADOME, ņemot vērā Eiropas Kopienas dibināšanas līgumu, īpaši tā 37. pantu, ņemot vērā Komisijas priekšlikumu[1], ņemot vērā Eiropas Parlamenta atzinumu[2], ņemot vērā Eiropas Ekonomikas un sociālo lietu komitejas atzinumu[3], tā kā: (1) Padomes Regulas (EEK) Nr. 2075/92 I un II sadaļa[4] nosaka piemaksu, kā arī ražošanas ierobežojumu sistēmu attiecībā uz tabakas ražošanu. (2) 152. pants Padomes Regulā (EK) Nr. 1782/2003[5] ar ko izveidoti kopīgi tiešā atbalsta shēmu noteikumi saskaņā ar kopējo lauksaimniecības politiku un izveidotas dažas atbalsta shēmas lauksaimniekiem, nosaka, ka Regulas (EEK) Nr. 2075/92 I un II sadaļa svītrojama no 2005. gada 1 janvāra, bet precizē, ka tās joprojām jāpiemēro attiecībā uz 2005. gada ražu. Piemaksu un ražošanas ierobežojumu shēmas, kas paredzētas Regulā (EEK) Nr. 2075/92, beidz darboties līdz ar 2005. gada ražas novākšanas beigām. (3) Tādējādi vairāki Regulas (EEK) Nr. 2075/92 panti zaudē spēku un juridiskas skaidrības un pārredzamības labad tie ir jāsvītro. (4) Tāpēc attiecīgi jāgroza Regula (EEK) Nr. 2075/92, IR PIEŅĒMUSI ŠO REGULU. 1. pants Regulu (EEK) Nr. 2075/92 groza šādi: (1) Regulas 1. pantu aizstāj ar šo: „1. pants Jēltabakas tirgus kopīgā organizācija aptver jēltabaku jeb neapstrādāto tabaku, kā arī tabakas atkritumus atbilstoši KN pozīcijai 2401.” (2) Regulas 2., 12., 19., 25., 26. un 27.pantu, kā arī pielikumu svītro. (3) Regulas 13. panta 2. punkta b) apakšpunktu aizstāj ar šādu tekstu: „b) īpaši pasākumi, lai palīdzētu tabakas audzētājiem pārorientēties uz citiem kultūraugiem vai citām saimnieciskām darbībām, kas veicina nodarbinātību, kā arī pētījumi par tabakas audzētāju iespējām tā rīkoties.” (4) Regulas 14. pantu svītro. (5) Regulas 14.a pantu aizstāj ar šo: „14.a pants Sīki izstrādātus noteikumus, kas jāievēro, piemērojot 13. pantu, pieņem saskaņā ar 23. pantā paredzēto procedūru.” (6) Regulas 17. pantu aizstāj ar šo: „17. pants 1. Dalībvalstis veic visus nepieciešamos pasākumus, lai nodrošinātu un kontrolētu atbilstību Kopienas noteikumiem attiecībā uz jēltabaku. 2. Šīs sadaļas piemērošanas noteikumus pieņem saskaņā ar 23. pantā paredzēto procedūru.” 2. pants Šī regula stājas spēkā septītajā dienā pēc tās publicēšanas Eiropas Savienības Oficiālajā Vēstnesī. Šīs regulas 1. panta 1., 2. un 6. punktu piemēro no 2006. gada 1. janvāra. Tomēr piemaksu sistēmas vadībai un kontrolei nepieciešamos noteikumus turpina piemērot attiecībā uz 2005. gada ražu. Šī regula uzliek saistības kopumā un ir tieši piemērojama visās dalībvalstīs. Briselē, Padomes vārdā— Priekšsēdētājs FICHE FINANCIERE | 1. | LIGNE BUDGETAIRE: 05 02 10 | CREDITS: 928,8 Mio € | 2. | INTITULE DE LA MESURE: Proposition de règlement du Conseil modifiant le règlement (CEE) n° 2075/92 portant organisation commune de marché dans le secteur du tabac brut. | 3. | BASE JURIDIQUE: Article 37 du traité | 4. | OBJECTIFS DE LA MESURE: Mettre à jour le règlement (CEE) n° 2075/92 | 5. | INCIDENCES FINANCIERES | PERIODE DE 12 MOIS (Mio EUR) | EXERCICE EN COURS 2005 (Mio EUR) | EXERCICE SUIVANT 2006 (Mio EUR) | 5.0 | DEPENSES A LA CHARGE – DU BUDGET DES CE (RESTITUTIONS/INTERVENTIONS) – DES BUDGETS NATIONAUX – D'AUTRES SECTEURS | – | – | – | 5.1 | RECETTES – RESSOURCES PROPRES DES CE (PRELEVEMENTS/DROITS DE DOUANE) – SUR LE PLAN NATIONAL | – | – | – | 2007 | 2008 | 2009 | 2010 | 5.0.1 | PREVISIONS DES DEPENSES | – | – | – | – | 5.1.1 | PREVISIONS DES RECETTES | – | – | – | – | 5.2 | MODE DE CALCUL: – | 6.0 | FINANCEMENT POSSIBLE PAR CREDITS INSCRITS AU CHAPITRE CONCERNE DU BUDGET EN COURS D'EXECUTION | OUI NON | 6.1 | FINANCEMENT POSSIBLE PAR VIREMENT ENTRE CHAPITRES DU BUDGET EN COURS D'EXECUTION | OUI NON | 6.2 | NECESSITE D'UN BUDGET SUPPLEMENTAIRE | OUI NON | 6.3 | CREDITS A INSCRIRE DANS LES BUDGETS FUTURS | OUI NON | OBSERVATIONS: | [1] OV C […], […],lpp. […] [2] OV C […], […],lpp. […]. [3] OV C […], […],lpp. […]. [4] OV L 215, 30. 7. 1992.,70. lpp. Regulā jaunākie grozījumi izdarīti ar Regulu (EK) Nr. 1782/2003, kas grozīta ar Regulu (EK) Nr. 864/2004 (OV L 161, 30. 4. 2004., 48. lpp.). [5] OV L 270, 21. 10. 2003., 1. lpp. Regulā jaunākie grozījumi izdarīti ar Komisijas Regulu (EK) Nr. 118/2005 (OV L 24, 27. 1. 2005.,15. lpp.)